**ΤΑ ΔΙΚΑΙΩΜΑΤΑ ΤΩΝ ΠΑΙΔΙΩΝ**
Πόσο καλά ξέρεις τα δικαιώματά σου;

Ένα κουίζ για μικρούς και μεγάλους!

Στις 20 Νοεμβρίου 2019 η Διεθνής Σύμβαση για τα Δικαιώματα του Παιδιού έγινε  30 χρονών. Πόσο την χρησιμοποιούμε για να διεκδικούμε μια καλύτερη ζωή για όλα τα παιδιά που ζουν στη χώρα μας αλλά και στον κόσμο;

**Διάβασε τις παρακάτω  δηλώσεις. Σκέψου αν η δήλωση ισχύει ή όχι και
συμπλήρωσε το κουτάκι (σωστό – λάθος).**

Σύμφωνα με τη Διεθνή Σύμβαση για τα Δικαιώματα του Παιδιού...

1. Παιδιά θεωρούνται όλα τα πρόσωπα από 0 ως 15 χρόνων.
Σωστό  Λάθος

2. Απαγορεύονται οι διακρίσεις ή τιμωρίες σε βάρος ενός παιδιού, για
λόγους που σχετίζονται με τους γονείς του (την καταγωγή, την
κατάσταση ή τις απόψεις τους).
Σωστό  Λάθος

3. Όταν γεννιέται ένα παιδί πρέπει να γράφεται αμέσως στο ληξιαρχείο,
εκτός αν γονείς δεν συμφωνούν μεταξύ τους για το όνομά του.
Σωστό  Λάθος

4. Οι γονείς έχουν ευθύνη να διαπαιδαγωγούν τα παιδιά τους, να τους
δίνουν συμβουλές σχετικά με την άσκηση των δικαιωμάτων τους αλλά και
να τα συμμορφώνουν, χρησιμοποιώντας οποιοδήποτε αποτελεσματικό μέσο.
Σωστό  Λάθος

5. Αν οι γονείς δεν έχουν χρήματα για τη διατροφή των παιδιών τους, το
κράτος πρέπει να βρει τρόπους για να υποστηρίξει τις οικογένειες
να τα μεγαλώσουν σωστά.
Σωστό  Λάθος

6. Οι υπηρεσίες του κράτους μπορούν να αποφασίσουν  την απομάκρυνση
ενός παιδιού από τους γονείς του, αν αυτό είναι αναγκαίο για το
συμφέρον του.
Σωστό  Λάθος

7. Όταν οι γονείς χωρίζουν, το παιδί έχει δικαίωμα να βλέπει τακτικά
και τους δύο γονείς του, εκτός αν αυτό απαγορευτεί από το δικαστήριο.
Σωστό  Λάθος

8. Τα παιδιά έχουν δικαίωμα να εκφράζουν τη γνώμη τους για θέματα που
τα αφορούν, εκτός αν οι γονείς τους ή άλλα πρόσωπα που έχουν την
ευθύνη τους κρίνουν ότι θα δημιουργηθούν σοβαρά προβλήματα αν ζητηθεί
η γνώμη τους.
Σωστό  Λάθος

9. Ένα παιδί οποιασδήποτε ηλικίας έχει δικαίωμα να πιστεύει και να
προσεύχεται στον Θεό, όπως το ίδιο θέλει, ή να μην πιστεύει και να μην
προσεύχεται καθόλου.
Σωστό  Λάθος

10. Ένα παιδί μπορεί να διατηρεί προσωπικές σημειώσεις ή
αλληλογραφίες, τα οποία οι δάσκαλοι ή άλλοι τρίτοι δεν έχουν δικαίωμα
να διαβάσουν χωρίς την άδειά του.
Σωστό  Λάθος

11. Όταν οι γονείς ενός παιδιού διαφωνούν μεταξύ τους για θέματα
ανατροφής του, τότε το δικαστήριο πρέπει να αποφασίζει να αναλάβει ο
ένας από τους δύο την ανατροφή του για να μην υπάρχουν συγκρούσεις.
Σωστό  Λάθος

12. Οι δάσκαλοι και γενικότερα οι εκπαιδευτικοί δεν έχουν δικαίωμα να
παρεμβαίνουν σε θέματα οικογενειακών σχέσεων των μαθητών τους, ακόμα
και αν έχουν ενδείξεις ότι υπάρχει βία στο σπίτι τους.
Σωστό  Λάθος

13. Όταν το δικαστήριο αποφασίζει να απομακρύνει ένα παιδί από την
οικογένειά του, θα πρέπει να φροντίσει για να τοποθετηθεί σε κάποιο
ίδρυμα ή, αν αυτό δεν είναι δυνατό, να φιλοξενηθεί σε μια κατάλληλη
ανάδοχη οικογένεια.
Σωστό  Λάθος